钦定古今图书集成/明伦汇编/氏族典/第052卷 > 《廖用贤尚友录》 > 韦彪
## 钦定古今图书集成/明伦汇编/氏族典/第052卷 > 《廖用贤尚友录》 > 韦彪

按《后汉书韦彪传》：“彪字孟达，扶风平陵人也。高祖贤，
祖赏。彪孝行纯至，父母卒，哀毁，三年不出庐寝。好学
洽闻，雅称儒宗。建武末，举孝廉，除郎中，以病免。永平
六年，召拜谒者，三迁魏郡太守。肃宗即位，以病免，征
为左中郎将、长乐卫尉。比上疏乞骸骨，拜为奉车都
尉，秩中二千石。建初七年，车驾西巡狩，以彪行太常”，
从还，拜大鸿胪。元和三年春，东巡狩，以彪行司徒事。
从行还，以病乞身。永元元年卒。彪清俭好施，禄赐分
与宗族，家无馀财。著书十二篇，号曰《韦卿子》。